Jelasin soal O'O  dalam bahasa nias dong

O'o (Li Latin Imperata cylindrica L, Li Indonesia Alang-alang)  ya'ia da'ö  no sambua ngawalö ndru'u situmbu ba danö sabe'e. Go'o andrö arakhagö oi aboto ba dödö ba la'ila niha sowanua ba Danö Niha, wa go'o ande sambalö ndru'u nitundroi niha ba gotalua ndru'u soya tanöbö'ö. Hana walatundroi go'o? Börö me oya ibe'e busi-busi dödö ba niha, simane nano tumbu ia ba mbenua alio sibai mo'ono tonönö wa'oya, ononia sotoho-toho lafotöi löndru go'o, balönia atarö hulö walölöŵa, tola atöla gaheda natahundragö  na lö tafake sandrala ma badagahe. Bulunia aganau ba mogumo, na göna ba mbotoda ba i'a'asogö wa'ali-ali. Bazitumbu go'o lö sa'e fa'atabö ndru'u faoma sinanö tanö bö'ö. Hewa'ae no tobali ia nitundroi niha, baso so sa'atö guna nia simane: bulunia labaliö sago nose, ndrou mbawi so'ono, ba tanöbö'önia. Wa'ania tola tobali dalu-dalu.

1)	Töinia ba mbanua tanöbö'ö:

a.	Rih (ba danö Mbata)

b.	Alalang (ba danö Minangkabau)

c.	Neleleng laku (ba danö Aceh)

d.	Ki eurih (ba danö Sunda)

e.	Lalang (ba danö Madura)

f.	Ambengan (ba danö Bali)

g.	Re (ba danö Sasak)

h.	Atindalo (ba danö Bima)

i.	Wiru (ba danö Sumba)

j.	Kalepip ma Kalana (ba danö Papua)